**Împătimit de minuni**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea se sfârşise la poalele pădurii

dezbinată de temeri,

cu o clipă mai devreme a văzut o lumină pe coama dealului,

nimic nu poate s-o stăvilească,

nici dacă-i aruncă-n faţă cu ceaţă

strânsă de pe văile fumegânde ale munţilor.

Nu ştiu de ce lumina a coborât din cer

de la începutul lumii în frunze,

prefer să simt verdele cum se răsfaţă

în ochii noştri ce absorb culorile

şi se miră de atâtea nuanţe într-o singură floare,

zâmbetul lor expune miracolul

în care cu toţii ne naştem.

Sunt un împătimit de minuni,

mai ales când sălăşluiesc în tine ca păsările

care prind aripi de suflet.

Cu flori de mărgăritar pe trup

îmi pui pulberi de arome la încheieturi,

de pradă iubirii o să mă dau

înnoptând într- un dor ce macină stele.

În subţirele pielii crudul mijeşte,

de carnea rămâne sticloasă pe umeri.

Aşa s-a întâmplat să-mi potrivesc cuvintele

în care se odihneau clipele-n oameni

până au plecat acasă,

lăsaţi în braţele timpului,

să le măsoare statura şi urmele.